གནས་མཆོག་རྡོ་རྗེ་གདན་གྱི་ནང་པའི་ལྟེ་གནས་ཁང་ཞིག་གི་འགན་འཛིན་གྱིས་དགེ་ཕྲུག་ཚོར་ཚུལ་མིན་ཆགས་སྤྱོད་སྤེལ་བའི་དོགས་གཞིའི་འོག་འཛིན་བཟུང་བྱས་ཡོད།དེ་རིང་རྒྱ་གར་གྱི་གསར་འགྱུར་བརྒྱུད་ལམ་ཁག་ཏུ་སྤེལ་བའི་གནས་ཚུལ་ལྟར་ན།རྒྱ་གར་བྷི་ཧར་མངའ་སྡེའི་གནས་མཆོག་རྡོ་རྗེ་གདན་དུ་ཡོད་པའི་པེར་སན་ནཱ་ཇོ་ཡོ་ཊེ་ནང་བསྟན་སློབ་གྲྭ་དང་སྒོམ་སྒྲུབ་ལྟེ་གནས་ཁང་གི་འགན་འཛིན་དགེ་འདུན་པ་བྷན་ཊི་ཤན་བྷུར་ཡ་ཟེར་བ་ཞིག་གིས།ནང་བསྟན་སློབ་གྲྭ་དེར་ཡོད་པའི་དགེ་ཕྲུག་༡༥ལ་ཆགས་སྤྱོད་དང་འབྲེལ་བའི་ཚུལ་མིན་བྱ་སྤྱོད་སྤེལ་བ་དང་ཉེས་རྡུང་བཏང་བ་སོགས་ཀྱི་དོགས་གཞིའི་འོགཁ་སང་ཉིན་ཉེན་རྟོག་པས་བྷན་ཊི་ཤན་བྷུར་ཡ་འཛིན་བཟུང་བྱས་ནས་འདྲི་རྩད་བྱེད་བཞིན་ཡོད་འདུག